**ՎԵՐԼՈՒԾՈՒԹՅՈՒՆ**

**2019-2020թթ. արձանագրված թունաքիմիկատներով թունավորումների**

**վերաբերյալ**

ՀՀ-ում 2020թ-ին /01.01.20թ.-31.12.20թ./արձանագրվել է թունաքիմիկատներով թունավորման 94 դեպք (հարաբերական ցուցանիշը 100.000 բնակչի հաշվարկով 3.2), որից Երևան քաղաքում՝ 9 դեպք (հարաբերական ցուցանիշը 100.000 բնակչի հաշվարկով 0.8), մարզերում՝ 85 (հարաբերական ցուցանիշը 100.000 բնակչի հաշվարկով 4.5): Թունավորման դեպքերից 6-ը մահվան ելքով է:

ՀՀ-ում 2019թ-ին /01.01.19թ.-31.12.19թ./արձանագրվել է թունաքիմիկատներով թունավորման 120 դեպք (հարաբերական ցուցանիշը 100.000 բնակչի հաշվարկով 4.0), որից Երևան քաղաքում՝ 10 դեպք (հարաբերական ցուցանիշը 100.000 բնակչի հաշվարկով 1), մարզերում՝ 110 (հարաբերական ցուցանիշը 100.000 բնակչի հաշվարկով 5.8), որից 4-ը մահվան ելքով:

***Գծապատկեր 1 ՀՀ-ում 2019-2020թթ. արձանագրված թունաքիմիկատներով թունավորումների հիվանդացության ցուցանիշը (100.000 բն. հաշվարկով)՝ ըստ մարզերի***

Ինչպես երևում է գծապատկեր 1-ից, ՀՀ-ում 2020 թվականին 2019 թվականի համեմատ թունաքիմիկատներով թունավորումների հիվանդացության ցուցանիշը **նվազել է 1.3 անգամ**, ինչպես նաև թունաքիմիկատներով թունավորումների հիմնական մասն արձանագրվել է Արագածոտնի, Արարատի, Արմավիրի և Վայոց ձորի մարզերում, որոնք գերազանցում են միջին հանրապետական ցուցանիշը համապատասխանաբար Արագածոտնի մարզում՝ **1.8 անգամ**, Արարատի՝ **4.5 անգամ,** Արմավիրի ՝ **3.2 անգամ,** Վայոց ձորի՝ **2 անգամ:**

***Գծապատկեր 2 ՀՀ-ում 2019-2020թթ. արձանագրված թունաքիմիկատներով թունավորումների դեպքեր՝ ըստ պատճառների***

Ինչպես երևում է գծապատկեր 2-ից, 2020 թվականին թունաքիմիկատներով թունավորումների գերակշիռ մասը /28.7%/՝ արձանագրվել է ինքնասպանության փորձ կատարելու, /18.1%/ բնակչի անփութության և /17%/ ծնողի անուշադրության հետևանքով, նկատվել է նաև թունաքիմիկատների օգտագործման դեպքերի նվազում՝ սխալմամբ օգտագործման արդյունքում 2.4 անգամ և ոչ ճիշտ մակնշման և պահպանման արդյունքում 1.8 անգամ, ինչը պայմանավորված է նախորդ տարվա ընթացքում իրականացված լայնածավալ իրազեկման աշխատանքներով:

***Գծապատկեր 3 ՀՀ-ում 2019-2020թթ. արձանագրված թունաքիմիկատներով թունավորումների դեպքեր՝ ըստ սեռի (%)***

Գծապատկերից երևում է, որ 2020 թվականին 2019 թվականի հետ համեմատ նկատվել է արական սեռի անձանց մոտ թունաքիմիկատներով թունավորումների աճ՝ 1.1 անգամ:

***Գծապատկեր 4 ՀՀ-ում 2019-2020թթ. արձանագրված թունաքիմիկատներով թունավորումների դեպքեր՝ ըստ տարիքի (%)***

Գծապատկեր 4-ից երևում է, որ 2020 թվականին 2019 թվականի հետ համեմատ նկատվել է թունաքիմիկատներով թունավորումերի աճ մեծահասակ ազգաբնակչության շրջանում, ինչը պայմանավորված է ոչ ճիշտ մակնշմամբ և պահպանմամբ ու բնակչի անփութությամբ: Միաժամանակ նկատվել է մանկական (0-18 տարեկան) ազգաբնակչության շրջանում թունաքիմիկատներով թունավորումերի նվազում 1.3 անգամ:

***Գծապատկեր 5 ՀՀ-ում 2019-2020թթ. արձանագրված թունաքիմիկատներով թունավորումների դեպքեր՝ ըստ թունաքիմիկատների անվանումների (%)***

Հաշվի առնելով վերը նշված վերլուծության արդյունքները՝ առաջարկվում է շարունակել լայնածավալ իրազեկման աշխատանքների իրականացումը բնակչության շրջանում թունաքիմիկատներով թունավորումները կանխարգելելու նպատակով: